Козуначени мъфини ♥ sweet easter buns
### С предстоящия уикенд и леко занижените температури, {смятам}, е подходящо да представя първия си експеримент за тази година, на тема Великден. Нещо като козунак, нещо като мъфини или козуначени мъфини.


### За тази рецепта избрах нерафинирана, тръстикова захар, която сладни малко по-малко от бялата, но пък придава чудесен вкус.


### Разделянето на порции пък ми се стори доста удобен вариант при поднасяне.



### **Необходими продукти:**


### ***За първоначалното тесто:***


### 50 г брашно


### 30 г  нерафинирана, кафява, тръстикова [захар passiflora](https://shop.passiflorabrand.eu/nerafinirana-kafiava-trastikova-zahar-500-g.html?utm_source=culinary-with-me)


### 7 г суха мая


### 5 с.л. прясно мляко


### ***За основното тесто:***


### 400 г брашно, пресято


### 110 г нерафинирана, кафява, тръстикова [захар passiflora](https://shop.passiflorabrand.eu/nerafinirana-kafiava-trastikova-zahar-500-g.html?utm_source=culinary-with-me)


### 6-7 капки течна стевия


### 3 яйца, на стайна температура


### 60 г меко масло


### 50 мл. олио


### кората на 1 лимон, настъргана на фино ренде


### кората на 1 портокал, настъргана на фино ренде


### 1 с.л. ванилов екстракт


### 1 капсула лимонова есенция


### ½ чаша сушени плодове по избор (стафиди или боровинки)


### ***За поръсване:***


### 1 жълтък, леко разбит


### нерафинирана, кафява, тръстикова [захар passiflora](https://shop.passiflorabrand.eu/nerafinirana-kafiava-trastikova-zahar-500-g.html?utm_source=culinary-with-me)


### шепа белени бадеми, нарязани


### [Козуначени мъфини](https://culinarywithme.com/wp-content/uploads/2019/04/brown-sugar-easter-buns-2-web.jpg)


### **Начин на приготвяне:**


### За първоначалното тесто, в средна купа смесете брашното, захарта и маята.


### В малка касерола загрейте млякото до 37-40С.


### Добавете мляко към сухите съставки, разбъркайте и покрийте с чиста кърпа за 15-20 минути, колкото маята да шупне и да се активира.


### В отделна, голяма купа пресейте брашното и добавете останалата захар. Разбъркайте и направете нещо като кладенче. В него добавете стевията, яйцата, маслото, шупналата смес с мая, лимоновата кора, портокаловата кора, ваниловия екстракт, лимоновата есенция и плодовете.  Разбъркайте всичко с шпатула, а след това прехвърлете върху работен плот и месете около 20 минути, като мажете плота и ръцете си периодично с олио.


### На този етап тестото е доста лепкаво, но можете да си помагате с шпатула за тесто. Постепенно с добавянето на мазнината, тестото придобива еластичен вид и започва да се събира на топка.


### Оставете тестото да почине около 30 минути, премесете още веднъж, добавяйки останалото ви олио. Прехвърлете в чиста купа. Покрийте с кърпа и оставете тестото да удвои обема си.


### Времето за втасване зависи от температурата на помещението, за около час и нещо, два. Веднъж удвоило обема си, тестото е готово за сплитане.


### Подгответе хартиени форми за мъфини с висок борд и тава за мъфини.


### С помощта на везна разделете тестото на 12 равни части.  С ръце, намазани с олио, разтеглете всяка част на дълъг фитил, а след това разделете на още 3. От получените по-къси фитили сплетете плитка и завийте на малък венец, след което прехвърлете в хартиена форма, а формата в тавата. Повторете и с останалото тесто.


### Покрийте с влажна кърпа и найлонов плик. Оставете за още едно втаснване, до удвояване на обема.


### Когато сте готови за печене, намажете всеки козунамен мъфин с разбит жълтък, поръсете със захар на кристали и бадеми. Поставете купичка с вода на дъното на фурната и печете на 160С в незагрята фурна за около 35-40 минути.




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

